**Model de Contract Financiar în cadrul programului Erasmus+ pentru mobilitate de studiu și/sau plasament (KA171-HED)**

[Acest model se aplică mobilităților de studiu și plasament în domeniul universitar pentru proiectele KA171-HED. **Textul subliniat în culoarea galbenă** conține îndrumări pentru beneficiar, care trebuie luate în considerare pentru adaptarea modelului și apoi șterse din varianta finală a documentului. **Textul subliniat în culoarea albastră** dintre paranteze trebuie înlocuit cu informațiile relevante pentru fiecare situație în parte. **Acest model de contract conține cerințele minime obligatorii care nu trebuie şterse ca atare.** Beneficiarul poate adăuga prevederi adiționale, dacă sunt necesare.]

Domeniu: Universitar

An academic: [20../20..]

[Pentru mobilitate outgoing: Denumirea oficială completă a instituției de trimitere]

[Pentru mobilitate incoming: Denumirea oficială completă a instituției beneficiare]

Codul Erasmus:

Adresă: [adresa oficială completă]

Numită în continuare „beneficiar”, reprezentată în vederea semnării prezentului contract de [nume, prenume şi funcţie], pe de o parte, şi

Numele și prenumele participantului:

Data naşterii:

Adresă: [adresa oficială completă]

Telefon:

E-mail:

[Pentru toţi participanţii care beneficiază de sprijin financiar din fonduri ale UE, cu excepţia participanţilor la mobilităţi cu grant zero, dacă un cont bancar deschis la o bancă din Europa este disponibil.]

|  |
| --- |
| Contul bancar unde se va transfera sprijinul financiar:  Numele titularului de cont (dacă acesta este altul decât participantul):  Denumirea băncii:  Număr de clearing/Codul BIC/SWIFT:  Codul IBAN: |

Numit/ă în continuare „participant”, pe de altă parte,

AU CONVENIT

Asupra Condițiilor Speciale și a următoarelor Anexe care fac parte integrantă din prezentul contract („contractul"):

Anexa I [Acord de învățare Erasmus+ pentru mobilitatea studenților de studiu / Acord de învățare Erasmus+ pentru mobilitatea studenților de plasament / Acord de învățare Erasmus+ pentru mobilitatea studenților de studiu și plasament]

Anexa II Condiţii Generale

Anexa III Carta Studentului Erasmus

Prevederile stabilite în Condițiile Speciale prevalează asupra celor stabilite în Anexe.

Participantul primește [selectați opțiunea]:

🗆 sprijin financiar din fonduri Erasmus+ ale UE

🗆 grant zero

Sprijinul financiar include [bifat ce se aplică]:

🗆 Sprijin individual pentru mobilitate fizică de lungă durată

🗆 Sprijin individual pentru mobilitate fizică de scurtă durată

🗆 Sumă suplimentară („top-up”) de sprijin individual pentru studenți și proaspăt absolvenți cu oportunități reduse în mobilitate de lungă durată, 250 EUR / lună

🗆 Sumă suplimentară („top-up”) de sprijin individual pentru studenți și proaspăt absolvenți cu oportunități reduse în mobilitate de scurtă durată (între 5 – 14 zile), o singură contribuție de 100 EUR

🗆 Sumă suplimentară („top-up”) de sprijin individual pentru studenți și proaspăt absolvenți cu oportunități reduse în mobilitate de scurtă durată (între 15 - 30 de zile), o singură contribuție de 150 EUR

🗆 Sprijin individual suplimentar pentru zile de transport adiționale

🗆 Sprijin pentru transport standard

🗆 Sprijin pentru transport din categoria „green travel”

🗆 Costuri excepționale pentru transport costisitor (bazate pe costuri reale)

🗆 Sprijin pentru incluziune pentru participanți (bazat pe costuri reale)

[Nu este obligatoriu ca documentele din Anexa I să fie prezentate terţilor conţinând semnături în original; copii scanate ale semnăturilor și semnăturile electronice pot fi acceptate în funcție de legislația națională sau de procedurile instituției.]

CONDIŢII SPECIALE

ARTICOLUL 1 – OBIECTUL CONTRACTULUI

1.1 Beneficiarul se angajează să acorde sprijin participantului în vederea desfășurării unei activităţi de mobilitate în cadrul programului Erasmus+.

1.2 Participantul acceptă sprijinul precizat la art. 3 și se angajează să desfăşoare activitatea de mobilitate de [studiu / plasament / studiu şi plasament] conform Anexei I.

1.3. Modificările la prezentul contract vor fi solicitate și aprobate de ambele părți printr-o notificare oficială în scris sau prin mesaj electronic.

ARTICOLUL 2 – INTRAREA ÎN VIGOARE ȘI DURATA MOBILITĂȚII

2.1 Contractul intră în vigoare la data semnării sale de către ultima dintre cele două părţi semnatare.

2.2 Mobilitatea fizică va începe cel mai devreme la data de [data] și se va încheia cel mai târziu la data de [data]. Data de începere a perioadei de mobilitate fizică este prima zi în care participantul trebuie să fie prezent fizic la instituția/organizaţia de primire, iar data de încheiere a perioadei de mobilitate este ultima zi în care participantul trebuie să fie prezent fizic la instituția/organizaţia de primire. [Beneficiarul va selecta pentru participanţii care urmează cursuri lingvistice asigurate de o altă organizaţie, nu de cea de primire, aceste cursuri fiind considerate parte relevantă a perioadei de mobilitate în ţara gazdă:Data de începere a perioadei de mobilitate este prima zi de prezenţă la cursul lingvistic desfășurat în afara organizaţiei de primire.]

2.3 Durata minimă a perioadei de mobilitate fizică este de [pentru mobilitatea de lungă durată:2 luni / pentru mobilitatea de scurtă durată:5 zile]. Durata totală a perioadei de mobilitate fizică nu trebuie să depășească [pentru mobilitatea de lungă durată:12 luni / pentru mobilitatea de scurtă durată:30 de zile], inclusiv pentru orice perioadă cu grant zero.

2.4 Participantul poate depune o cerere pentru prelungirea perioadei de mobilitate în condițiile menționate la art. 2 pct. 2.3, respectiv în Ghidul Programului Erasmus+. Dacă beneficiarul aprobă prelungirea perioadei de mobilitate, contractul trebuie modificat prin act adițional în mod corespunzător.

2.5 Documente justificative necesare pentru a atesta participarea la mobilitate: foaia matricolă / certificatul de plasament și declarația (certificatul de participare) anexat(ă) semnat(e) de organizația gazdă trebuie să menționeze numele participantului, tipul de mobilitate și datele confirmate de începere și de încheiere ale perioadei de mobilitate, precum și componenta virtuală în cazul mobilității mixte. Adițional, participantul va pune la dispoziție și o dovadă a realizării efective a deplasării către țara gazdă (după caz, bilete de transport sau tichete de îmbarcare sau facturi pentru servicii de cazare etc.).

ARTICOLUL 3 – SPRIJIN FINANCIAR

3.1 Sprijinul financiar pentru mobilitate este calculat conform regulilor de finanțare din Ghidul Programului Erasmus+.

3.2 Participantul primește un sprijin financiar din fondurile Erasmus+ ale UE [pentru mobilitatea de lungă durată]pentru un număr de [...] luni și [...] zile / [pentru mobilitatea de scurtă durată]un număr de [...] zile] de mobilitate fizică. [dacă se aplică]Adițional, [...] zile de transport sunt adăugate și incluse în calcularea sprijinului individual.[dacă participantul nu primește sprijin financiar pentru întreaga perioadă de mobilitate, numărul de luni și/sau zile va fi ajustat corespunzător.]

3.3 Sprijinul financiar total pentru perioada de mobilitate este de […] EUR, reprezentând [pentru mobilitate de lungă durată] sprijin individual de [...] EUR pe lună și [...] EUR pentru zilele aferente unei luni incomplete / [pentru mobilitate de scurtă durată] sprijin individual de 70 EUR pe zi până la cea de a 14-a zi și 50 EUR pe zi între a 15-a zi și a 30-a zi de mobilitate fizică, sprijin pentru transport de […] EUR, [dacă este cazul:] suma suplimentară („top-up”) de sprijin individual de [...] EUR [pe lună / ca o singură contribuție], [dacă este cazul:] sprijin individual suplimentar pentru zile de transport adiționale de […] EUR, [dacă este cazul:] sprijin pentru incluziune pentru participanți de […] EUR, [dacă este cazul:] costuri excepționale pentru transport costisitor de […] EUR. Suma corespunzătoare sprijinului individual se calculează prin înmulțirea numărului de [zile/luni] precizate la art. 3 pct. 3.2 cu costul bazat pe unități aplicabil pe [zi/lună] pentru țara de destinație în cauză, incluzând suma suplimentară („top-up”) care se aplică. [Pentru mobilitate de lungă durată:] În cazul unei luni incomplete, sprijinul individual este calculat prin înmulțirea numărului de zile din luna incompletă cu 1/30 din costul bazat pe unitate aplicabil per lună.

[În cazul mobilității cu grant zero pentru întreaga perioadă de mobilitate, sprijinul financiar total va fi completat cu 0 (zero).]

3.4 Atunci când se aplică, contribuția acordată în cazul categoriilor de sprijin pentru transport ([selectat ce se aplică, dacă participantul este eligibil pentru categoriile respective de sprijin:]transport standard; transport din categoria „green travel”; costuri excepționale pentru transport costisitor, bazate pe costuri reale) sau pentru incluziune ([selectat ce se aplică, dacă participantul este eligibil pentru categoriile respective de sprijin:]sumă suplimentară „top-up” de sprijin individual pentru studenți cu oportunități reduse; sprijin pentru incluziune pentru participanți, bazat pe costuri reale) se bazează pe documente justificative puse la dispoziţie de către participant.

3.5 Sprijinul financiar nu poate fi utilizat pentru a acoperi cheltuieli similare deja finanțate din fonduri ale Uniunii Europene.

3.6 Fără a deroga de la prevederile art. 3 pct. 3.5, sprijinul financiar este compatibil cu orice altă sursă de finanțare, inclusiv venituri pe care participantul le poate obține lucrând în cadrul plasamentului sau pentru orice alt tip de muncă desfășurată în afara activităților de mobilitate, atâta vreme cât acesta îndeplinește integral activitățile prevăzute în Anexa I.

ARTICOLUL 4 – MODALITĂȚI DE PLATĂ

4.1 [Pentru mobilitate outgoing: Un avans se va plăti participantului în termen de 30 de zile calendaristice de la semnarea prezentului contract de către ambele părți, dar nu mai târziu de data de începere a mobilității.]

[Pentru mobilitate incoming: Un avans se va plăti participantului în timp util după sosirea acestuia.]

Participantul va primi o plată cu titlu de avans în valoare de [beneficiarul va selecta: 80%-100%] din sprijinul financiar total stabilit la art. 3. În cazul în care participantul nu pune la dispoziția beneficiarului documentele cerute la termenul precizat de beneficiar, se poate accepta, în mod excepțional, o plată întârziată a avansului, pe baza unor motive întemeiate.

4.2 Dacă valoarea avansului de la art. 4 pct. 4.1 este mai mică decât 100% din sprijinul financiar total, transmiterea online a raportului participantului (prin instrumentul online EUSurvey) se consideră ca fiind cererea participantului de plată a soldului. Beneficiarul are la dispoziție [pentru mobilitate outgoing:45 / pentru mobilitate incoming:20] de zile calendaristice pentru a transfera soldul sau de a iniţia procedurile de recuperare prin emiterea unei note de debit, dacă este cazul.

ARTICOLUL 5 – ASIGURARE

5.1 Beneficiarul se va asigura că participantul beneficiază de asigurare adecvată fie prin încheierea de către beneficiar a asigurării necesare, fie prin obținerea unui acord din partea organizației gazdă prin care aceasta din urmă să furnizeze asigurarea, fie oferind participantului informațiile relevante și sprijinul necesar pentru a-și încheia pe cont propriu asigurarea. [În situația în care organizația gazdă este identificată ca fiind partea răspunzătoare de la art. 5 pct. 5.3, un document adițional prin care se vor stabili condițiile încheierii asigurării va fi atașat acestui contract financiar incluzând și acordul organizației gazdă.]

5.2 Asigurarea va acoperi cel puțin o asigurare de sănătate [următoarele tipuri de asigurări sunt obligatorii pentru mobilitatea de plasament și opționale pentru mobilitatea de studiu, iar beneficiarul va selecta ce se aplică:, o asigurare civilă și o asigurare de accident].[Explicație: În cazul mobilității între țările programului, asigurarea națională de sănătate a participantului include o asigurare de bază pe durata șederii sale într-o altă țară UE prin Cardul European de Sănătate. Cu toate acestea, acoperirea Cardului European de Sănătate s-ar putea să nu fie suficientă în toate situațiile, în special în cazul repatrierii, al anumitor intervenții medicale sau în cazul mobilităților către o țară parteneră. În acest caz, o asigurare privată suplimentară ar putea fi necesară. Asigurarea civilă și asigurarea de accident acoperă daunele cauzate de participant sau participantului pe durata șederii sale în străinătate. Diverse prevederi cu privire la aceste asigurări există în diferite țări, iar participanții riscă să nu fie acoperiți de asigurarea standard, de exemplu dacă participanții nu sunt considerați angajați sau înmatriculați la organizația gazdă. În completarea celor de mai sus, este recomandată încheierea unei asigurări în caz de pierdere sau furt al documentelor, biletelor de călătorie și bagajului.]

[Se recomandă includerea următoarelor informații:][Compania / companiile de asigurare, numărul asigurării și polița de asigurare]

5.3 Partea responsabilă pentru încheierea asigurării este: [beneficiarul SAU participantul SAU organizația gazdă]. [În cazul în care se vor încheia asigurări separate, părțile răspunzătoare pot fi diferite și vor fi enumerate în funcție de responsabilitățile fiecăreia.]

ARTICOLUL 6 – SPRIJIN LINGVISTIC ONLINE (OLS)[Aplicabil numai pentru mobilități pentru care limba principală de studiu sau de lucru este disponibilă în instrumentul sprijin lingvistic online (OLS), cu excepția vorbitorilor nativi]

6.1. [Se aplică numai participanților care desfășoară o mobilitate pentru o perioadă de 14 zile sau mai mult] Participantul va efectua evaluarea lingvistică OLS în limba în care va desfășura mobilitatea (dacă este disponibilă) înainte de perioada de mobilitate. Efectuarea evaluării OLS înainte de începerea mobilității este obligatorie, cu excepția cazurilor bine justificate.

[Se aplică participanților care desfășoară o mobilitate pentru o perioadă mai mică de 14 zile] Participantul poate efectua evaluarea lingvistică OLS în limba în care va desfășura mobilitatea (dacă este disponibilă) înainte de perioada de mobilitate.

6.2 [Opțional - doar dacă nu este inclus în Acordul de învățare]Nivelul competenței lingvistice în limba [se specifică limba principală de studiu/lucru] pe care participantul îl are sau se angajează să îl obțină până la începerea perioadei de mobilitate este: A1☐A2☐B1☐ B2☐ C1☐ C2☐.

6.3 [Se aplică numai participanților care au nevoie să urmeze un curs de limbă OLS pentru a-și îmbunătăți nivelul competenței lingvistice]Participantul poate urma cursuri de limbă OLS pe care le alege imediat ce primește acces, utilizând cât mai mult posibil serviciile disponibile.

ARTICOLUL 7 – RAPORTUL PARTICIPANTULUI

7.1 Participantul va completa și va transmite online raportul participantului (prin instrumentul online EUSurvey) cu privire la propria activitate de mobilitate, în termen de 30 de [doar pentru mobilitate incoming de lungă durată: 10] zile calendaristice de la primirea invitației de completare. Participantului care nu completează și nu transmite online raportul participantului i se poate cere de către beneficiar rambursarea totală sau parțială a sprijinului financiar primit.

7.2 Un chestionar suplimentar online poate fi trimis participantului cu scopul de a-i oferi posibilitatea să raporteze asupra chestiunilor referitoare la recunoșterea perioadei de mobilitate în instituția de origine.

ARTICOLUL 8 – PROTECȚIA DATELOR CU CARACTER PERSONAL

8.1 Beneficiarul va furniza participantului declarația de confidențialitate cu privire la procesarea datelor cu caracter personal înainte ca acestea să fie înregistrate în instrumentele electronice de gestionare a mobilităților Erasmus+: <https://webgate.ec.europa.eu/erasmus-esc/index/privacy-statement>.

ARTICOLUL 9 – DREPT APLICABIL ȘI INSTANȚA COMPETENTĂ

* 1. Prezentul contract este considerat de natură civilă. Utilizarea grantului se supune termenilor prezentului contract, regulilor aplicabile ale Uniunii Europene și, în subsidiar, legislației românești.
  2. Instanțele competente sunt instanțele judecătorești din localitatea unde se află sediul beneficiarului, care au competența exclusivă de a soluționa orice litigiu între beneficiar și participant, cu privire la interpretarea, aplicarea și validitatea prezentului contract, în cazul în care acest litigiu nu poate fi rezolvat pe cale amiabilă.
  3. Prezentul contract s-a încheiat în patru exemplare, toate în original, două în limba română și două în limba engleză, câte unul pentru fiecare parte. În caz de contradicții în interpretarea clauzelor contractuale, prevalează varianta în limba română.

SEMNĂTURI

|  |  |
| --- | --- |
| Pentru participant | Pentru beneficiar |
| **[nume / prenume]** | **[nume / prenume / funcţie]** |
|  |  |
| [semnătură] | [semnătură] |
|  |  |
| Încheiat la [oraşul], [data] | Încheiat la [oraşul], [data] |
| Participantul a citit, a înțeles complet și a acceptat în mod expres, prin semnătura sa, conținutul și efectele tuturor clauzelor Contractului, Anexelor la contract – Anexa I, Anexa II și Anexa III, care reprezintă acordul părților, inclusiv în mod specific:  (a1) prevederile din Contract: dispozițiile pct. 3.5 și pct. 3.6 de la art. 3 „Sprijin financiar“, dispozițiile ultimului paragraf al pct. 7.1 de la art. 7 „Raportul participantului“, dispozițiile art. 9 „Drept aplicabil și instanța competente“.    (b1) prevederile Anexei II – Condiții generale: prevederile art. 1 „Răspundere civilă“, ale art. 2 „Rezilierea contractului“ și ale art. 4 „Control și audit“.  SEMNĂTURĂ:  Pentru participant  **[nume / prenume]**  **[semnătură]**  Încheiat la [oraşul], [data] | |

**Anexa I**

**[Acord de învățare Erasmus+ pentru mobilitatea studenților de studiu /**

**Acord de învățare Erasmus+ pentru mobilitatea studenților de plasament /**

**Acord de învățare Erasmus+ pentru mobilitatea studenților de studiu și plasament]**

**Anexa II**

**CONDIŢII GENERALE**

**Articolul 1: Răspundere civilă**

Fiecare parte contractantă va exonera cealaltă parte de orice răspundere civilă faţă de daune suferite de ea însăși sau de personalul său ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părții respective sau a personalului acesteia.

Agenția Națională din România, Comisia Europeană sau personalul acestora nu pot fi considerate răspunzătoare în cazul unei reclamaţii care decurge din realizarea prezentului contract şi care se referă la daunele cauzate în timpul desfășurării perioadei de mobilitate. În consecinţă, nicio cerere de despăgubire sau de rambursare, însoţind o astfel reclamaţie, nu poate fi adresată Agenției Naționale din România sau Comisiei Europene.

**Articolul 2: Rezilierea contractului**

În cazul în care participantul nu respectă toate obligaţiile prevăzute în prezentul contract şi independent de consecinţele prevăzute în legea care i se aplică, beneficiarul este îndreptăţit legal să rezilieze sau să înceteze contractul fără alte demersuri legale dacă participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată.

În cazul în care participantul reziliază contractul înainte de finalizarea sa la termen sau în cazul în care participantul nu respectă prevederile contractului, acesta va fi obligat să ramburseze suma care i-a fost avansată din grant, cu excepția cazului în care s-a convenit altfel cu beneficiarul.

În cazul rezilierii contractului pe motiv de „forţă majoră”, adică orice situaţie excepţională sau imprevizibilă, independentă de voinţa participantului şi care nu este cauzată de o greşeală sau de o neglijenţă a acestuia, participantul este îndreptăţit să primească din grant cel puțin suma corespunzătoare perioadei realizată efectiv din mobilitate. Orice alte sume trebuie rambursate.

**Articolul 3: Protecţia datelor**

Toate datele cu caracter personal conţinute în contract vor fi prelucrate în concordanţă cu Regulamentul (CE) Nr. 2018/1725 al Parlamentului European şi al Consiliului asupra prelucrării şi utilizării datelor cu caracter personal de către instituţiile şi organismele UE şi privind libera circulație a acestor date, cu rectificările ulterioare. Aceste date vor fi prelucrate numai în legătură cu implementarea contractului și urmărirea acestuia de către beneficiar, Agenția Națională din România şi Comisia Europeană, fără a prejudicia posibilitatea transmiterii acestor date către organismele responsabile de verificare şi audit în concordanţă cu legislaţia UE[[1]](#footnote-1) (Curtea Auditorilor şi Oficiul European de Luptă Antifraudă (OLAF)).

Participantul are posibilitatea, prin cerere scrisă, să obțină accesul la datele sale personale și să corecteze orice informație care este incorectă sau incompletă. Acesta trebuie să adreseze orice întrebare referitoare la procesarea datelor sale personale către beneficiar și/sau Agenția Națională. Participantul poate depune o plângere împotriva procesării datelor sale personale la Autoritatea Europeană pentru Protecția Datelor cu privire la folosirea datelor de către Comisia Europeană.

**Articolul 4: Control și Audit**

Părțile contractante se obligă să furnizeze orice informații detaliate solicitate de Comisia Europeană, Agenția Națională din România sau orice alt organism extern autorizat de Comisia Europeană sau de Agenția Națională din România să verifice dacă activitățile de mobilitate și prevederile contractuale sunt implementate corespunzător.

1. Informații suplimentare cu privire la scopul procesării datelor personale, ce informații sunt colectate, cine are acces la aceste informații și cum sunt protejate, pot fi găsite la adresa:

   <https://webgate.ec.europa.eu/erasmus-esc/index/privacy-statement> [↑](#footnote-ref-1)